Broj:

Istočno Sarajevo, 31.05.2016. godine

**SREDNJOROČNI PLAN RADA**

DRŽAVNE AGENCIJE ZA ISTRAGE I ZAŠTITU

ZA PERIOD 2017-2019. GODINE

(Nacrt)

Maj 2016. godine

**S A D R Ž A J**

1. Poglavlje 1.: Strateški okvir 3

2. Poglavlje 2.: Vizija i misija institucije 4

3. Poglavlje 3.: Učesnici i partneri 4

4. Poglavlje 4.: Osnovna programska opredjeljenja 6

5. Poglavlje 5.: Resursi i kapaciteti potrebni za postizanje ciljeva 7

6. Poglavlje 6.: Okvir za praćenje provođenja plana i evaluaciju   
 rezultata 7

7. Prilog 3.: Akcioni plan Srednjoročnog plana rada   
 Državne agencije za istrage i zaštitu 8

8. Pregled zakona, drugih propisa i razvojno-investicionih   
 projekata/programa predviđenih Srednjoročnim planom rada  
 Državne agencije za istrage i zaštitu 10

**Poglavlje 1: Strateški okvir**

Strateški okvir za izradu Srednjoročnog plana rada Državne agencije za istrage i zaštitu za period 2017-2019. godine čine Strateški okvir BiH i slijedeći zakonski i strateški dokumenti:

1. Zakon o Državnoj agenciji za istrage i zaštitu;
2. Zakon o policijskim službenicima Bosne i Hercegovine;
3. Zakon o krivičnom postupku Bosne i Hercegovine;
4. Krivični zakon Bosne i Hercegovine;
5. Zakon o sprečavanju pranja novca i finansiranja terorističkih aktivnosti;
6. Zakon o zaštiti svjedoka pod prijetnjom i ugroženih svjedoka;
7. Zakon o programu zaštite svjedoka u Bosni i Hercegovini;
8. Reformska agenda za BiH za period 2015-2018.
9. Strateški plan aktivnosti Državne agencije za istrage i zaštitu (2015-2017);
10. Strateški plana Ministarstva sigurnosti Bosne i Hercegovine;
11. Dokument Evropske komisije Strategija proširenja i ključni izazovi;
12. Obavezе koje proističu iz Mape puta za liberalizaciju viznog režima sa Evropskom unijom, a odnose se na SIPA-u;
13. Strategijа Bosne i Hercegovine za prevenciju i borbu protiv terorizma;
14. Strategijа za borbu protiv organiziranog kriminala u Bosni i Hercegovini;
15. Strategija za borbu protiv korupcije;
16. Strategija za sprečavanje pranja novca i finansiranja terorističkih aktivnosti u Bosni i Hercegovini;
17. Državna strategija nadzora nad opojnim drogama, sprečavanja i suzbijanja zloupotrebe opojnih droga u Bosni i Hercegovini;
18. Strategija suprotstavljanja trgovini ljudima u Bosni i Hercegovini;
19. Državnа strategijа za rad na predmetima ratnih zločina;
20. Realizacijа aktivnosti koje proizilaze iz Zakona o primjeni određenih privremenih mjera radi efikasnog provođenja mandata Međunarodnog krivičnog suda za bivšu Jugoslaviju, te drugih međunarodnih restriktivnih mjera.

Na osnovu pobrojanih strateških i zakonskih dokumenata utvrđeni su:

**Opći princip razvoja:** UPRAVLJANJE U FUNKCIJI RASTA i

**Strateški cilj:** UBRZATI PROCES TRANZICIJE I IZGRADNJE KAPACITETA

**MANDAT DRŽAVNE AGENCIJE ZA ISTRAGE I ZAŠTITU**

|  |
| --- |
| 1. Sprečavanje, otkrivanje i istraga krivičnih djela iz nadležnosti Suda Bosne i Hercegovine, a posebno: organiziranog kriminala, terorizma, ratnih zločina, trgovine ljudima i drugih krivičnih djela protiv čovječnosti i vrijednosti zaštićenih međunarodnim pravom, te teškog finansijskog kriminala; 2. Prikupljanje obavještenja i podataka o krivičnim djelima iz nadležnosti Suda Bosne i Hercegovine, te praćenje i analiza sigurnosne situacije i pojava koje pogoduju nastanku i razvoju kriminala; 3. Pružanje pomoći Sudu Bosne i Hercegovine i Tužilaštvu Bosne i Hercegovine u prikupljanju obavještenja, te izvršavanje naloga Suda i glavnog tužioca BiH; 4. Zaštita svjedoka; 5. Provođenje međunarodnih sporazuma o policijskoj saradnji i drugih međunarodnih instrumenata u njenoj nadležnosti; 6. Kriminalistička ekspertiza; 7. Ostali poslovi propisani zakonom i drugim propisom. |

**Poglavlje 2: Vizija i misija institucije**

**2.1. IZJAVA O VIZIJI DRŽAVNE AGENCIJE ZA ISTRAGE I ZAŠTITU**

|  |
| --- |
| **Uspostavljen sigurnosni sistem u kojem se građani osjećaju slobodno, sigurno i zaštićeno.** |

**2.2. IZJAVA O MISIJI DRŽAVNE AGENCIJE ZA ISTRAGE I ZAŠTITU**

|  |
| --- |
| **Misija Državne agencije za istrage i zaštitu je sprečavanje, otkrivanje i istraga najtežih krivičnih djela iz nadležnosti Suda Bosne i Hercegovine, međuagencijska, međunarodna i saradnja sa ostalim subjektima radi efikasnije zaštite svih građana BiH i unapređenja njihovog osjećaja sigurnosti i povjerenja u sigurnosni sistem.** |

**Poglavlje 3: Učesnici i partneri**

Glavni partneri Državne agencije za istrage i zaštitu u provođenju zakonom utvrđenih nadležnosti, koje su opisane Mandatom institucije, su:

1. Ministarstvo sigurnosti Bosne i Hercegovine;
2. Tužilaštvo Bosne i Hercegovine;
3. Sud Bosne i Hercegovine;
4. tužilaštva i sudovi nižih nivoa vlasti;
5. Obavještajno-sigurnosna agencija Bosne i Hercegovine;
6. Direkcija za koordinaciju policijskih tijela Bosne i Hercegovine;
7. Granična policija Bosne i Hercegovine;
8. Služba za poslove sa strancima;
9. Agencija za policijsku podršku Bosne i Hercegovine;
10. Agencija za forenzička ispitivanja i vještačenja;
11. Agencija za školovanje i stručno usavršavanje kadrova;
12. Ministarstvo unutrašnjih poslova Republike Srpske;
13. Federalno ministarstvo unutrašnjih poslova;
14. Policija Brčko distrikta BiH;
15. kantonalni MUP-ovi;
16. Agencija za prevenciju korupcije i koordinaciju borbe protiv korupcije;
17. ostala nadležna tijela i
18. građani Bosne i Hercegovine.

**Analiza okruženja**

|  |  |  |
| --- | --- | --- |
|  | **Analiza SNAGA Državne agencije za istrage i zaštitu** | **Analiza SLABOSTI Državne agencije za istrage i zaštitu** |
| **Resursi** | * + - 1. Visok stepen popunjenosti potrebnim kadrovima       2. Osigurani stabilni izvori finansiranja za realizaciju utvrđenih zadataka       3. Kontinuiran napredak u izgradnji kapaciteta stručnog kadra       4. Osiguran visok nivo materijalno-tehničke opremljenosti | 1. Ograničavanje eksternog popunjavanja kvalitetnim policijskim kadrovima (finansijska ograničenja, zakonska ograničenja) 2. Nedostatak finansijskih sredstava za rješavanje trajnog smještaja dislociranih organizacionih jedinica 3. Nedostatak finansijskih sredstava za obnavljanje IT opreme 4. Nedostatak finansijskih sredstava i stručnih kadrova za razvijanje vlastitih baza podataka |
| **Organizacija** | 1. Kvalitetna organizacija rada u okviru osnovnih organizacionih jedinica SIPA-e 2. Kontinuirana saradnja sa tužilaštvima u BiH 3. Uspostavljen visok nivo saradnje sa Ministarstvom sigurnosti Bosne i Hercegovine i većinom policijskih agencija u BiH 4. Uspostavljena dobra saradnja sa policijama u regionu i šire u radu na predmetima iz oblasti organiziranog kriminala 5. Uspostavljena dobra saradnja sa međunarodnim organizacijama i ambasadama stranih zemalja u BiH koje pružaju materijalnu i drugu podršku radu SIPA-e | 1. Nepostojanje formalnih akata kojima se reguliraju nadležnosti i postupanje policijskih agencija u BiH 2. Zakonske nedorečenosti u postupku napredovanja policijskih službenika, što je uzrok nemogućnosti vođenja efikasne kadrovske politike |
| **Rezultati rada** | 1. Veliki broj provedenih istraga koje su rezultirale podnošenjem izvještaja o postojanju osnova sumnje o počinjenom krivičnom djelu tužilaštvima u BiH 2. Maksimalno poštivanje zakonitosti u radu, što potvrđuje veoma mali broj pritužbi građana i osoba u predmetima koje SIPA istražuje 3. Dobra percepcija rada SIPA-e u javnosti i veliko povjerenje građana u njen rad | 1. Slučajevi da dvije ili više policijskih agencija vode istrage na istim predmetima 2. Nedovoljna koordinacija u razmjeni obavještajnih podataka |

|  |  |  |
| --- | --- | --- |
|  | **Analiza PRILIKA Državne agencije za istrage i zaštitu** | **Analiza PRIJETNJI Državne agencije za istrage i zaštitu** |
| **Političke** | 1. Politička podrška radu SIPA-e 2. Podrška međunarodnih faktora 3. Proces pridruživanja EU | 1. Terorizam kao globalna sigurnosna prijetnja 2. Težak socijalno-ekonomski položaj većine stanovništva BiH 3. Visok stepen korupcije u društvu |
| **Ekonomske** | 1. Redovno finansiranje kroz budžet 2. Podrška stranih vlada u opremanju 3. Uključenost u IPA programe | * + - 1. Budžetska ograničenja za materijalno-tehničko opremanje       2. Budžetska ograničenja za popunjavanje radnih mjesta u SIPA-i |
| **Socijalne i Društvene** | 1. Dobra saradnja sa institucijama 2. Visok nivo saradnje i podrške građana i građanskih udruženja 3. Podrška javnosti i medija | 1. Ekonomska kriza kao uzrok pojave devijantnih ponašanja u društvu 2. Nepovjerenje građana u pravosudni sistem 3. Nedovršen proces povratka izbjeglih osoba i sporo rješavanje predmeta ratnih zločina |
| **Tehnološke** | 1. Sporazum o uspostavljanju sistema elektronske razmjene podataka i evidencija policijskih tijela i tužilaštava 2. Zaključivanje Operativnog sporazuma između BiH i EUROPOL-a 3. Uspostavljanje Agencije za forenzička ispitivanja i vještačenja | 1. Nepostojanje sredstava i kadrovskih kapaciteta za razvijanje sopstvenih baza podataka 2. Ograničenja u primjeni Sporazuma o uspostavljanju sistema elektronske razmjene podataka i evidencija policijskih tijela i tužilaštava 3. Nepostojanje sredstava za zanavljanje IT resursa, naročito u području primjene posebnih istražnih radnji |
| **Pravne** | 1. Usklađivanje zakonske i podzakonske regulative kao zahtjev u procesu pridruživanja EU 2. Strukturalni dijalog o reformi pravosuđa u BiH | 1. Dug proces donošenja zakonskih i podzakonskih akata 2. Dužina trajanja postupaka pred pravosudnim organima i neefikasnost u dovođenju predmeta do pravosnažnih osuđujućih presuda |

**Poglavlje 4: Osnovna programska opredjeljenja**

Na osnovu utvrđenog strateškog okvira, zakonom utvrđenog mandata i izazova okruženja u periodu za koji se donosi Srednjoročni plan rada Državne agencije za istrage i zaštitu, definirani su srednjoročni cilj, specifični ciljevi, programi i projekti za njihovo ostvarenje.

**KONSOLIDIRANI SREDNJOROČNI CILJ**

|  |
| --- |
| **Unapređenje sigurnosnog sektora u BiH sa aspekta odgovornosti i efikasnosti** |

**SPECIFIČNI CILJEVI DRŽAVNE AGENCIJE ZA ISTRAGE I ZAŠTITU**

|  |
| --- |
| **Specifični cilj 1. Unapređenje sistema istraga krivičnih djela, prikupljanja obavještenja i  podataka o krivičnim djelima i zaštite svjedoka u postupcima pred  Sudom Bosne i Hercegovine** |

**Poglavlje 5: Resursi i kapaciteti potrebni za postizanje ciljeva**

Predviđa se da će u planskom periodu 2017-2019. godine izvor za finansiranje projekata za postizanje ciljeva biti Budžet institucija Bosne i Hercegovine i međunarodnih obaveza Bosne i Hercegovine u ukupnom iznosu od **97.324.000** KM.

Državna agencija za istrage i zaštitu krajem 2014. godine usvojila je Pravilnik o unutrašnjoj organizaciji, kojim je prilagođena unutrašnja struktura Agencije dostignutom stepenu razvoja i sigurnosnim izazovima sa kojima se suočava. Do kraja srednjoročnog perioda za koji se donosi plan rada bit će izvršeno dodatno usklađivanje i kadrovsko jačanje kapaciteta potrebnih za izvršenje plana.

**Poglavlje 6: Okvir za praćenje provođenja plana i evaluaciju  
 rezultata**

Svi pokazatelji za praćenje realizacije plana dati su uz specifične ciljeve, programe i projekte (Prilog 3). Oni predstavljaju standardne pokazatelje rezultata rada policijskog organa, kakav je i Državna agencija za istrage i zaštitu, prate se kontinuirano u toku godine i na osnovu njih se vrši procjena uspješnosti u radu.

Vrijednosti pokazatelja utvrđene su na osnovu višegodišnjeg prosjeka, uočenih trendova rasta, analize budućih trendova u razvoju kriminala iz nadležnosti Agencije na području BiH, analize mogućnosti angažiranja dodatnih kadrovskih kapaciteta i mogućnosti permanentnog usavršavanja i specijalizacije kompletnog kadrovskog potencijala, analize budućih trendova tehnološkog i tehničkog razvoja sredstava koja se koriste u borbi protiv sofisticiranih vrsta kriminala i mogućnosti njihove nabavke i zanavljanja postojećih sredstava.

Sve informacije o pokazateljima sadržane su u izvještajima o radu Državne agencije za istrage i zaštitu, koji se sačinjavaju na mjesečnom, kvartalnom i godišnjem nivou.

**Prilog 3: Akcioni plan Srednjoročnog plana rada Državne agencije za istrage i zaštitu**







D I R E K T O R

Perica Stanić